
ОБЩИНСКИ СЪВЕТ - ВРАЦА 



ПРЕДЛОЖЕНИЕ
От Петя Долапчиева
За кмет на Община Враца
Съгласно Заповед №1273/09.10.2026 г.


ОТНОСНО: Даване на съгласие за промяна в характера и режима на собствеността на поземлен имот с идентификатор 12259.850.7 по кадастралната карта и кадастралните регистри на гр. Враца, попадащ в границите на УПИ VI-3,5,7, кв. 850, м. „Малка Иванова поляна“, землището на гр. Враца - от публична в частна общинска собственост


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение №338 по Протокол №24/17.12.2024 г. Общински съвет – Враца даде съгласие за допускане изработването и одобряването на проект за частично изменение на подробен устройствен план – план за регулация и застрояване и план за улична регулация (ЧИПУП-ПРЗ и ПУР) за урегулиране на поземлени имоти с идентификатори 12259.850.3, 12259.850.5 и 12259.850.7, местност „Малка Иванова поляна“, землището на гр. Враца в един общ урегулиран поземлен имот, с предназначение  „за жилищно строителство“.           
С одобрения проект за ЧИПУП-ПРЗ и ПУР се предвижда част от поземлен имот с идентификатор 12259.850.3 да бъде отредена за обект на публичната техническа инфраструктура – задънена улица с уширение, осигуряваща транспортен достъп до новообразувания урегулиран поземлен имот, както и до урегулираните поземлени имоти в кв. 14, кв. 15 и кв. 17 на ж.к. „Медковец“, гр. Враца.
Въз основа на даденото съгласие, със Заповед №853/12.06.2025 г. на кмета на Община Враца е одобрен ЧИПУП-ПРЗ и ПУР, с който е образуван нов урегулиран поземлен имот УПИ VI-3,5,7, кв. 850, местност „Малка Иванова поляна“, с предназначение „за жилищно строителство“, в чиито граници попада поземлен имот с идентификатор 12259.850.7 по кадастралната карта и кадастралните регистри на гр. Враца, с площ                  481 кв. м., представляващ публична общинска собственост, в който е разположено водностопанско съоръжение – водоем.
От представено уведомление на „ВиК“ ООД – Враца, издадено на основание             чл. 4.11, буква „а“ от Договора за стопанисване, поддържане и експлоатация на ВиК системите и съоръженията и предоставяне на ВиК услуги, се установява, че разположеното в имота водностопанско съоръжение (водоем) не отговаря на нормативните технически и експлоатационни изисквания за предоставяне на ВиК услуги, като техническото му състояние е трайно компрометирано и не подлежи на възстановяване чрез ремонтни дейности. Поради това ВиК операторът предлага съоръжението да бъде изведено от експлоатация като публичен актив.
Констатациите на ВиК оператора намират потвърждение и в счетоводното отчитане на общината, като имотът е включен в Списъка на неамортизируемите активи на Община Враца като актив, изведен от експлоатация. Това обстоятелство удостоверява, че съоръжението е с преустановено функционално предназначение, не се използва при осъществяване на ВиК дейността и не изпълнява обществената функция, за която е било изградено.
Изложените фактически данни обосновават извода, че процесният имот обективно е изгубил предназначението си да обслужва трайно обществени потребности от местно значение. Разположеното в него водностопанско съоръжение е трайно негодно за експлоатация, не функционира и не може да изпълнява предназначението си по предоставяне на ВиК услуги, поради което е отпаднало материалноправното основание имотът да запази режима си на публична общинска собственост по смисъла на чл. 3, ал. 2 от Закона за общинската собственост.
Наред с това, с влезлия в сила ЧИПУП-ПРЗ и ПУР имотът е включен в границите на новообразуван УПИ VI-3,5,7, с предназначение „за жилищно строителство“, като приложението на действащия подробен устройствен план е обусловено от промяната на характера на собствеността на имота.
При тези фактически и правни обстоятелства са налице предпоставките на чл. 6,    ал. 1 и ал. 3 от Закона за общинската собственост за промяна в характера и режима на собствеността на поземлен имот с идентификатор 12259.850.7 от публична общинска собственост в частна общинска собственост.
С оглед на гореизложеното и на основание чл. 6, ал. 1 и ал. 3, във връзка с чл. 8,          ал. 1 от Закона за общинската собственост, предлагам Общински съвет – Враца да приеме решение за промяна в характера и режима на собствеността на поземлен имот с идентификатор 12259.850.7 по кадастралната карта и кадастралните регистри на гр. Враца, попадащ в границите на УПИ VI-3,5,7, кв. 850, м. „Малка Иванова поляна“, землището на гр. Враца - от публична в частна общинска собственост, съгласно приложения проект за решение.


ПРИЛОЖЕНИЯ:  

1. Решение №338 по Протокол №24/17.12.2024 г. на Общински съвет – Враца
2. Заповед №853 от 12.06.2025 г. на кмета на Община Враца за одобряване на          ЧИПУП-ПРЗ-ПУР
3. Заповед №РД-18-ДС-123/15.11.2024 г.
4. Скица №15-1018692-09.07.2026 г. на АГКК
5. Скица №313/01.06.2026 г. от Регулационния план на гр. Враца
6. Уведомление от „ВиК“ ООД – Враца с вх. № .2600-3189(1)/14.12.2023 г.
7. Извлечение от счетоводните регистри на Община Враца – Списък на неамортизируемите активи към 30.09.2025 г.


ВНОСИТЕЛ:

ПЕТЯ ДОЛАПЧИЕВА
За кмет на Община Враца
Съгласно Заповед №1273/09.10.2026 г.

Изготвил: ………………../Ваня Могиланска – Главен експерт ОС/


Съгласували:
……………….. /инж. Цветан Стойчков – Зам.- кмет УТ и ОП/
....................  /Палмира Бенчева - Гл. юрисконсулт/
………….…..  /Петя Велкова  – Директор дирекция ОС/                                           
                                                                                                                                                                                                
	Проект! 



О Б Щ И Н С К И  СЪ В Е Т – В Р А Ц А

Р Е Ш Е Н И Е

№…………………
    от………………....

ОТНОСНО: Даване на съгласие за промяна в характера и режима на собствеността на поземлен имот с идентификатор 12259.850.7 по кадастралната карта и кадастралните регистри на гр. Враца, попадащ в границите на УПИ VI-3,5,7, кв. 850, м. „Малка Иванова поляна“, землището на гр. Враца - от публична в частна общинска собственост

О Б Щ И Н С К И   С Ъ В Е Т
На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1 и чл. 6, ал. 1 и ал. 3 от Закона за общинската собственост и при мотиви, изложени в Предложението, 

                                                  Р Е Ш И:
1. Дава съгласие за промяна в характера и режима на собственост на поземлен имот с идентификатор 12259.850.7 по кадастралната карта и кадастралните регистри на                гр. Враца, с площ 481 кв. м., попадащ в границите на УПИ VI-3,5,7, кв. 850, м. „Малка Иванова поляна“, землището на гр. Враца, от публична - в частна общинска собственост и обявява същия за частна общинска собственост.
2. Възлага на кмета на Община Враца да извърши всички последващи действия по изпълнение на настоящото решение.

